
Электр кыймылдаткычтары бар моторлуу транспорт каражаттарынын айрым түрлөрүнө карата Бажы бирлигинин Комиссиясынын жана Евразия экономикалык комиссиясынын Кеңешинин айрым чечимдерине өзгөртүүлөрдү киргизүү жөндүндө

2014-жылдын 29-майындагы Евразия экономикалык бирлиги жөнүндө келишимдин 43 жана 45-пункттарына, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге карата № 1 тиркеме) 16-пунктуна, Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын Иш регламентиинин № 1 тиркмесинин 7 жана 16-пункттарына, Евразия экономикалык бирлигинин Бажы кодексиинин 266-беренесинин 8-пунктуна ылайык Евразия экономикалык комиссиясынын Кеңеши чечти:
1. Бажы бирлигинин Комиссиясынын 2009-жылдын 27-ноябрындагы «Евразия экономикалык бирлигинин бирдиктүү бажы-тарифтик жөнгө салуусу жөнүндө» № 130 чечиминин 7-пункту төмөнкү мазмундагы 
7.1.38-пунктачасы менен толукталсын:
«7.1.38. ЕАЭБ ТЭИ ТН 8703 80 000 2 коду менен классификацияланган электр кыймылдаткычы бар моторлуу транспорт каражаттары Армения Республикасына 2022-жылы 7 миң даана жана 2023-жылы 8 миң даана, Беларусь Республикасына 2022-жылы 10 миң даана жана 2023-жылы 15 миң даана, Казакстан Республикасына 2022-жылы 10 даана жана 2023-жылы 
15 даана, Кыргыз Республикасына 2022-жылы 5 миң даана жана 2023-жылы 10 миң даана ташып киргизилет.
Мүчө мамлекеттин бажы органына мүчө мамлекеттин ыйгарым укуктуу органы тарабынан берилген жана мындай товарларды киргизүүнү жүзөгө ашырган жана бул адам тарабынан ташып киргизилген товарлардын саны жана алардын наркы тууралуу маалыматтарды камтыган документти көргөзгөн учурда көрсөтүлгөн тарифтик жеңилдик берилет.
Көрсөтүлгөн тарифтик жеңилдик колдонулган товарларга карата ээлик кылуу, пайдалануу, тескөө укуктарын берүүгө Армения Республикасынын, Беларусь Республикасынын, Казакстан Республикасынын жана Кыргыз Республикасынын жактарына гана уруксат берилет. 
Ушул пунктта каралган тарифтик жеңилдик товарларга декларацияга карата ички пайдалануу үчүн чыгаруунун бажы жол-жобосуна жайгаштырылуучу (жайгаштырылган) товарларга карата, ал эми товарларга декларацияны бергенге чейин товарларды чыгарган учурларда – товарларга декларация берилгенге чейин чыгарууга арыз Евразия экономикалык комиссиясынын Кеңешинин 2022-жылдын 17-мартындагы № 39 чечими 2023-жылдын 31-декабрын кошо алганга чейин күчүнө кирген күндөн тартып мүчө мамлекеттердин бажы органдары тарабынан катталганда берилет.».
2. Бажы бирлигинин Комиссиясынын 2011-жылдын 15-июлундагы № 728 чечими менен бекитилген Бажы бирлигинин бирдиктүү бажы аймагына товарлардын айрым категорияларын ташып келүүдө бажы алымдарынан бошотууну колдонуу тартибинин 15-пунктундагы «7.1.37» сандары «7.1.38» сандары менен алмаштырылсын. 
3. Евразия экономикалык комиссиясынын 2017-жылдын 
20-декабрындагы «Жеке колдонуу үчүн товарларга байланыштуу айрым маселелер жөнүндө» № 107 чечиминин 3-тиркемеси төмөнкү мазмундагы 
9-пункт менен толукталсын:
«9. Бирликтин бажы аймагына 2023-жылдын 31-декабрын кошо алганга чейинки мөөнөттө Евразия экономикалык комиссиясынын Кеңешинин 
2022-жылдын 17-мартындагы № 39 чечими менен каралган сандын алкагында ЕАЭБ ТЭИ ТН 8703 80 000 2 коду менен классификацияланган электр кыймылдаткычы бар моторлуу транспорт каражаттарынын (мындан ары – электр кыймылдаткычы бар моторлуу транспорт каражаты) бажы алымдарынан жана салыктарынан бошотуу аркылуу каалаган ыкма менен Бирликтин бажы аймагына тиешелүү жылы төмөнкү шарттарды бир эле учурда сактоо менен Армения Республикасынын, Беларусь Республикасынын, Казакстан Республикасынын жана Кыргызстан Республикасынын жеке жактары ташып кире алат:
көрсөтүлгөн мүчө мамлекеттердин бирөөсүнүн жарандыгына ээ болуу; 
жараны болуп саналган мүчө мамлекетте туруктуу жашаган жери;
көрсөтүлгөн мүчө мамлекеттин ыйгарым укуктуу органы тарабынан берилген жана мындай товарларды ташып кирүүнү жүзөгө ашырган жак жөнүндө, бул адам ташып келген товарлардын саны жана алардын наркы тууралуу маалыматтарды камтыган документти тиешелүү мүчө мамлекеттин бажы органына берүү.
Россия Федерациясынын жаранына жана (же) Россия Федерациясында туруктуу жашаган жери бар жакка электр кыймылдаткычы бар моторлуу транспорт каражатынын ээлик кылуу укугун берүүгө, пайдаланууга, тескөөгө жол бербейт.
Россия Федерациясына электр кыймылдаткычы бар моторлуу транспорт каражатын убактылуу ташып келүү ушул пункттун экинчи жана үчүнчү абзацтарында көрсөтүлгөн шарттарды бир эле учурда сактоону канааттандыруучу жактарга гана, эгер мындай транспорт каражаттары Армения Республикасында, Беларусь Республикасында, Казакстан Республикасында же Кыргызстан Республикасында катталган болсо уруксат берилет.
Электр кыймылдаткычы бар моторлуу транспорт каражаттарын пайдалануу жана (же) тескөө боюнча чектөө Евразия экономикалык комиссиясынын Кеңешинин 2017-жылдын 20-декабрындагы № 107 чечимине карата № 2 тиркемесининин 2-таблицасынын 2-пунктунда каралган өлчөмдө, бирок эркин жүгүртүүгө чыгарылган товарларга ылайык бажы алымын төлөөгө чейин жүргүнчү бажы декларациясында катталган күндөн тартып үч жылдан ашпаган мөөнөттө жарамдуу.». 
4. ЕАЭБ ТЭИ ТН 8703 80 000 2 коду менен классификацияланган жана Бажы бирлигинин Комиссиясынын 2009-жылдын 27-ноябрындагы «Евразия экономикалык бирлигинин бирдиктүү бажы-тарифтик жөнгө салуусу жөнүндө» № 130 чечиминин 7-пунктунун 7.1.38-пунктчасында каралган тарифтик жеңилдикти колдонуу менен же Евразия экономикалык комиссиясынын Кеңешинин 2017-жылдын 20-декабрындагы «Жеке колдонуу үчүн товарларга байланыштуу айрым маселелер жөнүндө» № 107 чечимине карата 3-тиркеменин 9-пунктуна ылайык бажы алымынан, салыктарды төлөөдөн бошотуу менен ташып киргизилген электр кыймылдаткычы бар моторлуу транспорт каражаттарына «Кошумча маалымат» графасына кийинки «Евразия экономикалык комиссиясынын Кеңешинин 2022-жылдын 17-мартындагы № 39 чечими менен чектөөлөр киргизилген» маалыматын көрсөтүү менен транспорт каражатына электрондук паспорт таризделет».
5. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

